***Bulvių,*** *skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2020 m. gruodžio mėn., palyginti su 2019 m. atitinkamu laikotarpiu, supirkta net 62,66 proc. (2 022,509 t) daugiau, t. y. 5 250,456 t. Perdirbti skirtų bulvių supirkta 18,08 proc. (101,117 t) mažiau – 458,204 t. Bulvių supirkimas perdirbimui karantino laikotarpiu tiek pavasarį, tiek ir prasidėjus karantinui rudenį buvo mažesnis, nes nedirbant visuomeninio maitinimo įstaigoms, jų poreikis labai sumažėja. Tačiau bulvių supirkimas šviežiam vartojimui gruodžio mėn. mažmeninės prekybos įmonėse padidėjo daugiau nei du kartus, didmeninės prekybos įmonėse – 26 proc., o įvairiose kitose įmonėse – sumažėjo 21 proc.*

***Daržovių,*** *skirtų vartoti šviežias, 2020 m. gruodžio mėn., palyginti su 2019 m. gruodžio mėn., supirkta 8,30 proc. daugiau, t. y. 4 815,863 t.* ***Baltagūžių kopūstų*** *supirkimas padidėjo 19,29 proc. (iki 1 001,208 t),* ***pomidorų*** *– 16,14 proc. (iki 71,793 t),* ***svogūnų –*** *14,55 proc. (iki 1 317,000 t),* ***morkų*** *– 7,31 proc. (iki 1 616,987 t),* ***burokėlių*** *– 5,73 proc. (iki 301,143 t),* ***raudongūžių kopūstų*** *– 3,79 proc. (iki 31,040 t),* ***svogūnų laiškų*** *– 1,22 proc. (iki 24,680 t). Tačiau* ***salotų*** *supirkimas sumažėjo 41,30 proc. (iki 32,876 t),* ***česnakų*** *– 30,15 proc. (iki 4,922 t),* ***porų*** *– 10,82 proc. (iki 30,726 t),* ***agurkų*** *– 4,52 proc. (iki 355,083 t),* ***salierų gumbų*** *– 1,29 proc. (iki 9,513 t). Pasibaigus laukuose išaugintam derliui, salotų supirkimas 2020 m. lapkričio ir gruodžio mėn. buvo daug mažesnis, nes vienas ūkis rekonstruoja šiltnamius ir kol kas neaugina salotų, todėl jų pasiūla šaltuoju metų periodu yra mažesnė ir ateinančiais mėnesiais tokia tendencija turėtų išlikti. Daržovių supirkimo šviežiam vartojimui tendencija karantino metu buvo tokia pati kaip ir bulvių, t. y. mažmeninės prekybos įmonėse superkami kiekiai didėjo, o didmeninės prekybos įmonės supirko mažesnius kiekius nei praėjusiai metais tuo pačiu laikotarpiu.*

***Pievagrybių****, skirtų vartoti šviežius, 2020 m. gruodžio mėn., palyginti su 2019 m. atitinkamu laikotarpiu, supirkta 19,15 proc. daugiau (267,467 t).*

***Obuolių*** *supirkimas padidėjo 31,13 proc. (iki 676,440 t). Sausio mėn. obuolių supirkimas taip pat turėtų būti didesnis, nes mažmeninės prekybos įmonės taiko nuolaidas, todėl realizuojami kiekiai būna didesni. Perdirbimo įmonėse 2020 m. gruodžio mėn., palyginti su 2019 m. gruodžio mėn.,* ***daržovių*** *supirkimas padidėjo 10,63 proc. (iki 2 003,700 t).* ***Morkų*** *supirkimas padidėjo 34,26 proc. (iki 118,463 t),* ***baltagūžių kopūstų*** *– 31,00 proc. (iki 54,038 t),* ***burokėlių –*** *9,66 proc. (iki 1 758,395 t). Įvairių* ***kitų daržovių*** *buvo supirkta 2,82 karto daugiau (3,750 t). Ir tik* ***svogūn****ų supirkimas sumažėjo 10,10 proc. (iki 69,054 t).*

*Šaltinis: ŽŪIKVC (LŽŪMPRIS)*